ΓΡΑΠΤΗ ΕΡΩΤΗΣΗ E-0473/01

υποβολή: Lucio Manisco (GUE/NGL) προς το Συμβούλιο

(23 Φεβρουαρίου 2001)

Θέμα: Αντιπυραυλική προστασία των ΗΠΑ και διεθνείς στρατηγικές ισορροπίες

Σύμφωνα με τον διεθνή τύπο, οι δηλώσεις του αμερικανού Υπουργού Αμύνης Donald Rumsfeld στη Διάσκεψη Wehrkunde του Μονάχου στις 2,3 και 4 Φεβρουαρίου 2000 έδωσαν μια δραματική τροπή στις σχέσεις μεταξύ της διοίκησης Bush και της Ευρωπαϊκής Ένωσης θέτοντας την τελευταία ενώπιον ήδη ειλημμένων αποφάσεων - πραγματικών τετελεσμένων γεγονότων - στον τομέα της αντιπυραυλικής άμυνας (National Missile Defence)και της εκ των πραγμάτων κατάργησης της Συνθήκης ΑΒΜ του 1972.

Επικαλούμενος τις ηθικές και συνταγματικέςποχρεώσειςπου έχει ο Πρόεδρος George W.Bush για την προστασία του λαού του, ο Υπουργός Αμύνης κ. Rumsfeld κατέστησε κενή περιεχομένου την ωστόσο δηλωθείσα πρόθεση των Ηνωμένων Πολιτειών να συμβουλεύεται τους ευρωπαίους συμμάχους της για την δημιουργία ενός φουτουριστικού αλλά και αδικαιολόγητου αμυντικού συστήματος προηγμένης τεχνολογίας το οποίο απειλεί να αποσταθεροποιήσει τιςφιστάμενες λεπτές γεωπολιτικές ισορροπίες με περαιτέρω στρατικοποίηση του διαστήματος και την εδραίωση, κατά τις επόμενες δεκαετίες, της ολοκληρωτικής στρατηγικής ηγεμονίας των Ηνωμένων Πολιτειών σε όλο τον πλανήτη.

Άλλες άκρως επικριτικές δηλώσεις του Donald Rumsfeld και των περί αυτού εκπροσώπων της Αντιπροσωπείας των ΗΠΑ σχετικά με την Ευρωπαϊκή Ταυτότητα Ασφάλειας και Άμυνας (ΕΤΑΜ) καθώς και σχετικά με τις επιφυλάξεις της ΕΕ ως προς το ρόλο της Τουρκίας και την περαιτέρω διεύρυνση του ΝΑΤΟ, έδειξαν ότι οι ΗΠΑ θέλουν να έχουν ένα απαράδεκτο βέτο στις οδηγίες του Συμβουλίου και της Επιτροπής που έχουν εγκριθεί από το Ευρωπαϊκό Κοινοβούλιο.

1. Κατά πόσο θεωρεί το Συμβούλιο ότι πρέπει να αντιμετωπίσει επειγόντως αυτή τη δραματική τροπή στιςπερατλαντικές σχέσεις προκειμένου να εξευρεθεί μια κοινή ευρωπαϊκή θέση για την αντιμετώπιση των τετελεσμένων γεγονότων τα οποία ανήγγειλαν οι ΗΠΑ στη Διάσκεψη Wehrkunde του Μονάχου;

2. Κατά πόσο η Ύπατος Εκπρόσωπος για την Κοινή Εξωτερική Πολιτική και της Ασφάλεια ο κ. Javier Solana θεωρεί ότι θα πρέπει να ενημερώσει αμέσως το Ευρωπαϊκό Κοινοβούλιο για τις επίσημες και ανεπίσημες επαφές που είχε στο Μόναχο και για τις δυνατότητες διπλωματικής και πολιτικής αντίδρασης της Ένωσης;

Απάντηση

(10 Ιουλίου 2001)

1. Το Συμβούλιο δεν συμφωνεί ότι έχει επέλθει δραματική τροπή τις διατλαντικές σχέσεις. Υπάρχουν συχνές, αν όχι συνεχείς επαφές μεταξύ Ευρωπαϊκής Ένωσης και Ηνωμένων Πολιτειών σχετικά με τις απόψεις που αφορούν τη μελλοντική διοίκηση της Ευρωπαϊκής Πολιτικής Ασφάλειας και Άμυνας (ΕΠΑΑ) και με άλλα ζητήματα. Το Συμβούλιο είναι πεπεισμένο ότι οι όποιες διαφορές θα επιλυθούν με τη διαδικασία αυτή της σταθερής διπλωματίας και ανταλλαγής. Το Συμβούλιο χαιρετίζει τις διαβεβαιώσεις που δόθηκαν δημόσια και σε ιδιωτικές συναντήσεις κατά την πρόσφατη επίσκεψη της Τρόικας στην Ουάσινγκτον, από τον Υπουργό Εξωτερικών, κ. Powell, ο οποίος εξέφρασε ικανοποίηση για την ΕΠΑΑ που θα αυξήσει το ευρωπαϊκό δυναμικό. Η ΕΕ χαιρετίζει επίσης τις διαβεβαιώσεις της ηγεσίας των ΗΠΑ ότι θα διαβουλεύεται πλήρως με τους ευρωπαίους συμμάχους της όσον αφορά τα αμερικανικά σχέδια για την ανάπτυξη αντιπυραυλικού αμυντικού συστήματος.

2. Ο Ύπατος Εκπρόσωπος, Δρ. Javier Solana, όντως ενημερώνει τακτικά το Ευρωπαϊκό Κοινοβούλιο όσον αφορά την Κοινή Εξωτερική Πολιτική και Πολιτική Ασφάλειας, (τελευταία φορά, στις 31 Ιανουαρίου 2001) και προτίθεται να συνεχίζει να το πράττει όσον αφορά την ανάπτυξη της εξωτερικής πολιτικής και πολιτικής ασφάλειας της Ένωσης, αλλά δεν αναμένεται να ενημερώνει αμέσως το Ευρωπαϊκό Κοινοβούλιο σχετικά με τις πολλές του άτυπες διαβουλεύσεις.